Държавен вестник, бр. 85, 2012 г., стр. 73

БРОЙ  85	
Д Ъ Р Ж А В Е Н  В Е С Т Н И К 	
СТР.  73  
Чл. 38. (1) На заседанията на ВСС при 
обсъждане и гласуване на решенията при­
състват главният секретар и стенограф, а в 
случаите по чл. 32, ал. 4 ЗСВ – и определен 
от министъра заместник-министър. 
(2) Главният инспектор на Инспектората 
към ВСС участва в заседанията на ВСС, но 
не участва в гласуването. 
(3) По решение на ВСС на заседанията 
могат да се изслушват и лица, които имат 
отношение към разглеждания въпрос. 
(4) Поканените да присъстват на заседа­
нието могат да участват в дискусията и да 
представят справки по обсъжданите проблеми. 
Те се вписват в протокола от заседанието. 
Чл. 39. (1) Решенията на ВСС се приемат 
с мнозинство повече от половината от при­
състващите, с явно гласуване, освен когато 
Конституцията или Законът за съдебната 
власт изисква друго. 
(2) Решенията, приети на закрито заседание, 
се обявяват публично. 
Чл. 40. (1) Член на ВСС няма право да 
участва в гласуването на решение, което се 
отнася лично до него или до негов съпруг 
или роднина по права линия, по съребрена 
линия до четвърта степен и по сватовство до 
трета степен или ако са налице други обстоя­
телства, които пораждат съмнение в неговата 
безпристрастност.
(2) В случаите по чл. 35, ал. 1 ЗСВ член 
на ВСС е длъжен да се отстранява сам при 
гласуване на решението не по-късно от 24 часа 
преди провеждането на съответното заседа­
ние, като обявява обстоятелствата, наложили 
отстраняването. Ако по уважителни причини 
не се е запознал с дневния ред за заседанието, 
членът на ВСС се отстранява по решение на 
съвета, като се обявят обстоятелствата, на­
ложили отстраняването. 
(3) Когато в дневния ред на заседанието на 
ВСС са включени допълнителни  точки и ако 
са налице обстоятелствата по ал. 1 и 2, съветът 
отлага разглеждането на съответната точка.
Раздел III
Оформяне на актовете на Висшия съдебен 
съвет
Чл. 41. (1) При провеждане на заседанията 
на ВСС се използва аудиозаписваща техника 
и се изготвят пълен и кратък стенографски 
протокол, които се публикуват на страницата 
на ВСС.
(2) Пълният стенографски протокол се 
изготвя в срок  до пет работни дни след 
приключване на заседанието. Протоколът се 
подписва от председателстващия ВСС, който 
отговаря за достоверността му. 
(3) След приключване на заседанието в 
срок най-късно до края на следващия работен 
ден се изготвя кратък протокол, в който се 
отразяват всички приети решения. Краткият 
протокол се съгласува с главния секретар 
след подпис от стенографа/ите. 
(4) Поправки на очевидни фактически греш­
ки в пълния и краткия протокол се правят 
само с решение на ВСС. 
(5) Пълният стенографски протокол, както 
и записаните аудионосители се съхраняват от 
главния секретар и се ползват само в сградата 
на ВСС. Сроковете за съхранение се определят 
с Вътрешните правила за документооборота.
Чл. 42. Приетите решения се съобщават на 
заинтересованите лица от администрацията 
на ВСС до 3 дни след приемането им, освен 
ако ВСС е определил друг срок или със закон 
е определен друг ред за уведомяване. 
Чл. 43. (1) Актовете на ВСС се подписват 
от председателстващия или представляващия 
и се подпечатват с печата на ВСС. 
(2) Печатът се полага от главния секретар 
или от определено от него лице от админи­
страцията на ВСС. 
(3) Преписи от приетите решения на ВСС се 
предоставят по искане на трети заинтересовани 
лица след разрешение на главния секретар. 
Чл. 44. След влизане в сила на решението 
за назначаване, повишаване, понижаване и 
преместване на съдия, прокурор и следовател 
ВСС уведомява лицето, което в едномесечен 
срок встъпва в длъжност. 
Раздел IV
Права и задължения на членовете на Висшия 
съдебен съвет
Чл. 45. (1) Членовете на ВСС, с изключение 
на тези, които упражняват научна и препода­
вателска дейност, преустановяват изпълнени­
ето на заеманата до избора им длъжност за 
времето на мандата им във ВСС. 
(2) Времето, през което членовете на ВСС 
изпълняват своите функции, се зачита за стаж 
по чл. 164, ал. 1 – 7 ЗСВ. 
(3) Членовете на ВСС се командироват по 
реда на чл. 8, ал. 4 от Наредбата за команди­
ровките в страната, приета с ПМС № 72 от 
1986 г. (обн., ДВ, бр. 11 от 1987 г.; изм., бр. 21 
от 1991 г., бр. 2 от 1994 г., бр. 62 от 1995 г., 
бр. 34 от 1997 г., бр. 40 от 1999 г., бр. 2 от 
2008 г. и бр. 2 от 2011 г.). 
(4) Членовете на ВСС ползват материалната 
база на органите на съдебната власт.
Чл. 46. Изборен член на ВСС спазва кри­
териите за несъвместимост, установени в 
чл. 18 ЗСВ. 
Чл. 47. (1) Член на ВСС е длъжен да при­
съства на заседанията на ВСС и на комисиите, 
в които е избран. 
(2) Член на ВСС може да участва в не 
повече от четири постоянни комисии. 
(3) Всеки член на ВСС може да участва в 
постоянна комисия, на която не е член, без 
право да гласува.